Συμπεριφορά κατά τη βόσκηση των βουβαλιών στην περιοχή της Λίμνης Κερκίνης Νομού Σερρών:
Creators: name: Τσιομπάνη, Ελένη Ταξιάρχη
Publisher: name: Aristotle University of Thessaloniki
Year: 2013
Subjects: Ελληνικός βούβαλος
Δραστηριότητες
Συμπεριφορά
Greek buffalo
Activities
Behaviour

description: Το μεγαλύτερο τμήμα του πληθυσμού των Ελληνικών βουβάλων (80%) βρίσκεται συγκεντρωμένο στην περιοχή της λίμνης Κερκίνης του Νομού Σερρών. Για το λόγο αυτό επιλέχθηκε η περιοχή αυτή για να πραγματοποιηθεί η παρούσα έρευνα. Σκοπός της εργασίας ήταν η διερεύνηση της συμπεριφοράς κατά τη βόσκηση των βουβάλων στην περιοχή της λίμνης Κερκίνης. Μελετήθηκαν οι δραστηριότητες των βουβάλων κατά τη βόσκηση, οι διαδρομές που πραγματοποιούν, η ημερήσια κατανομή των δραστηριοτήτων και η χρησιμοποίηση των φυσικών πόρων της περιοχής έρευνας. Η έρευνα πραγματοποιήθηκε στο Λιμνοχώρι του Νομού Σερρών από το Νοέμβριο 2011 έως τον Οκτώβριο 2012. Τα ζώα ανήκαν στη φυλή του Ελληνικού βουβάλου. Οι δραστηριότητες που μελετήθηκαν ήταν η βόσκηση, η μετακίνηση, η βύθιση, η στάση, ο μηρυκασμός, η κατανάλωση νερού και η ανάπαυση. Οι φυσικοί πόροι αποτελούνταν από τα κοινόχρηστα λιβάδια, τα εποχιακά υπολείμματα και τους τεχνητούς λειμώνες. Εφαρμόστηκε η μέθοδος της εστιακής δειγματοληψίας σε έξι ενήλικους θηλυκούς βουβάλους, οι οποίοι σημάνθηκαν και ακολουθούνταν συνεχώς κατά τη διάρκεια της βόσκησης. Οι δραστηριότητές τους κατά τη βόσκηση καθώς και οι φυσικοί πόροι τους οποίους χρησιμοποιούσαν καταγράφονταν σε φύλλα πρωτοκόλλου παρατηρήσεων. Τα δεδομένα που ελήφθησαν αναλύθηκαν στατιστικά με το στατιστικό πακέτο SPSS 2003. Από την έρευνα προέκυψε ότι οι βούβαλοι διένυαν τη μεγαλύτερη απόσταση το καλοκαίρι, παραμένοντας στα βοσκοτόπια περισσότερες ώρες ημερησίως. Η βόσκηση αποτελούσε την κύρια δραστηριότητα των βουβάλων. Ακολουθούσαν η μετακίνηση, η βύθιση, η στάση, ο μηρυκασμός, η κατανάλωση νερού και η ανάπαυση. Η μετακίνηση διατηρήθηκε σταθερή στη διάρκεια του έτους. Η δραστηριότητα της βύθισης διαρκούσε περισσότερο χρόνο το καλοκαίρι και λιγότερο την άνοιξη και το φθινόπωρο. Οι βούβαλοι δεν βυθίζονταν το χειμώνα. Η δραστηριότητα της στάσης ήταν εντονότερη το φθινόπωρο και το καλοκαίρι σε σχέση με την άνοιξη και το χειμώνα. Η δραστηριότητα του μηρυκασμού είχε τη μεγαλύτερη χρονική διάρκεια το καλοκαίρι και τη μικρότερη το χειμώνα. Οι βούβαλοι αφιέρωναν περισσότερο χρόνο στην κατανάλωση νερού και την ανάπαυση το καλοκαίρι. Η βόσκηση παρουσίασε δύο διακεκριμένες περιόδους στη διάρκεια της ημέρας, μία το πρωί και μία το απόγευμα, διάρκειας 4-5 ωρών και 2 ωρών, αντίστοιχα. Η μετακίνηση έτεινε να είναι μέγιστη όταν η βόσκηση ήταν ελάχιστη. Η δραστηριότητα της στάσης ήταν εντονότερη τις μεσημεριανές ώρες, όταν μειωνόταν η βόσκηση και αυξανόταν η δραστηριότητα του μηρυκασμού. Ο μηρυκασμός σχετιζόταν άμεσα και με τη βύθιση. Οι βούβαλοι δεν μηρύκαζαν για 2 ώρες μετά την έξοδό τους στη βοσκή και κατά την απογευματινή περίοδο βόσκησης. Η βύθιση στη διάρκεια της ημέρας εναλλασσόταν με τη βόσκηση και πραγματοποιούνταν νωρίς το πρωί - πριν την έναρξη της βόσκησης, τις μεσημεριανές ώρες και πριν τη λήξη της βόσκησης. Η δραστηριότητα της κατανάλωσης νερού διατηρήθηκε σταθερή καθ’όλη τη διάρκεια της ημέρας. Τα ζώα δεν αναπαύονταν τις 3 πρώτες πρωινές ώρες και 2 ώρες πριν τη λήξη της βόσκησης. Οι βούβαλοι έβοσκαν στα κοινόχρηστα λιβάδια καθ’όλη τη διάρκεια του έτους και κατ’αποκλειστικότητα από το Μάρτιο έως τον Ιούλιο. Τα υπολείμματα των καλλιεργειών παρείχαν βοσκήσιμη ύλη από τον Αύγουστο έως και τον Φεβρουάριο ενώ οι τεχνητοί λειμώνες τους μήνες Οκτώβριο και Νοέμβριο.
description: The biggest part (80%) of the country’s buffalo population is located at the area of the Lake Kerkini at Serres Prefecture, Northern Greece. For this reason, this particular area was selected for the present research to be carried out. The aim of this research was to investigate the buffaloes’ grazing behaviour at the area of the Lake Kerkini. More specifically, their grazing activities, the diurnal pattern of these activities, the travel distance during the grazing day and the use of forage resources by buffaloes of the research area were studied. The research was conducted at Limnochori from November 2011 to October 2012. The activities studied were grazing (eating herbage or walking while sniffing the ground), moving (walking without grazing), wallowing, standing (standstill), ruminating, drinking and lying (sitting on the ground). Communal rangelands, crop residues and artificial pastures constituted the forage resources. The method of focal sampling was implemented to six female adult buffaloes, that were labeled and being followed continuously during grazing. Their activities as well as the forage resources that the animals used during grazing were recorded to observation protocol sheets. Τhe selected data were statistically analyzed with the use of the statistical package SPSS 2003. The longer distance traveled by buffaloes was observed during summer, spending daily more hours grazing at grasslands. Grazing was buffaloes’ main activity followed by moving, wallowing, standing, ruminating, drinking and lying. Moving tended to remain stable throughout the year. Wallowing lasted longer during summer and less during spring and autumn. Buffaloes did not wallow during winter. Standing seemed to be more intensive during autumn and summer in comparison to spring and winter. Buffaloes ruminated for longer periods at summer while the opposite was recorded during winter months. Buffaloes spend more time drinking and lying during summer. Grazing had two discrete periods diurnally, one in the morning and one in the afternoon, lasting 4-5 and 2 hours, correspondingly. During the day moving seemed to reach its peak when grazing was minimum. Standing tended to be more intensive during noon hours, when grazing seemed to wane and ruminating tended to increase. Ruminating seemed to be in direct relation with wallowing. Buffaloes did not ruminate for two hours after grazing had started and during the afternoon period of grazing. Wallowing during the hot days seemed to be the alternative activity to grazing. It took place early in the morning – before grazing had started, during noon hours and at the end of grazing. Drinking was an activity with stable diurnal rhythm. The animals did not lye for the first 3 hours after grazing had started and for 2 hours before grazing had ended. Buffaloes grazed mainly at the natural grasslands throughout the year and exclusively from March to July. Crop residues provided herbage to animals additionally to communal grasslands from August to February, while the artificial pastures were used for grazing only in October and November.